เรื่องร้องเรียน (ความปลอดภัย) วันที่ 2022-06-22 13:26:27 — แขวงทุ่งวัดดอน เขตสาทร กรุงเทพมหานคร
กราบเรียน อาจารย์ชัชชาติ สิทธิพันธุ์
ข้าพเจ้าและผู้ใช้บาทวิถี ได้รับความเดือดร้อนจากการปฏิบัติหน้าที่ของอดีต ผอ เขตสาทร (นายจรูญ มีธนาถาวร)และเจ้าหน้าที่เทศกิจเขตสาทร ตั้งแต่ปี พศ 2548 (ตามเอกสารแนบ)  เนื่องจากที่ผ่านมา มีผู้ค้าหาบเร่แผงลอยมาตั้งประกอบอาหารทั้งปิ้งปลา ผัดทอด บนบาทวิถี นอกเสาจุดผ่อนผันที่เขตสาทรได้กำหนดไว้  ซึ่งอันตรายต่อความปลอดภัยในชีวิตและทรัพย์สินของผู้ใช้บาทวิถี  ซึ่งกำหนดว่า ป้ายผ่อนผันผู้ค้าหาบเร่ต้องห่างทางแยกทางร่วมเป็นระยะ 10 เมตร
ภายหลังจากข้าพเจ้าได้แจ้งเรื่องผู้ค้าหาบเร่ตั้งเกินจุดผ่อนผัน  กลับปรากฎว่า อดีต ผอ เขต นายจรูญ มีธนาถาวร และเจ้าหน้าที่เทศกิจเขตสาทร  ได้ย้ายเสาจุดผ่อนผันออกไปถึงสุดถนนทางแยกทางร่วม
อันเป็นการปฏิบัติหน้าที่ที่ไม่เป็นธรรมและผิดต่อกฎความปลอดภัยของจุดผ่อนผัน จากข้อมูลของกองบัญชาการตำรวจนครบาล
  จวบจนปัจจุบันผ่านมา 14 ปี ปัญหาจุดผ่อนผันและแนวเส้นผู้ค้าหาบเร่ ยังคงไม่ได้รับการแก้ไขใดๆ
จึงเรียนมา เพื่อขอความกรุณาท่านผู้ว่าราชการ กทม ได้แก้ไขและบรรเทาความเดือดร้อนดังกล่าว

กราบขอบพระคุณอย่างสูงครับ